Մշակույթի նախարար Հասմիկ Պողոսյանը ևս ներկայացրել է ոչ նյութական մշակութային ժառանգության բնագավառում ՀՀ պետական մշակութային քաղաքականությունը, կատարած աշխատանքներն ու ձեռքբերումները` նշելով, որ ՀՀ-ն ՅՈՒՆԵՍԿՕ-ի ոչ նյութական մշակութային ժառանգության 2003 թ. կոնվենցիան վավերացրած այն եզակի պետություններից է, որ ունի կոնկրետ այս բնագավառը կարգավորող օրենսդրություն, մասնավորապես «Ոչ նյութական մշակութային ժառանգության մասին» ՀՀ օրենք ու դրա կիրարկումն ապահովող իրավական ակտեր: Ելույթի վերջում նախարարը հայտնել է, որ 2013 թ. հուլիսի 1-ից դեկտեմբերի 31-ը Հայաստանը ստանձնելու է ՍԾՏՀ (Սևծովյան տնտեսական համագործակցության կազմակերպություն) նախագահող երկրի պարտականությունները և դրա շրջանակներում ներկաներին հրավիրել է Երևան` մասնակցելու 2013 թ. հուլիսին կայանալիք անդամ պետությունների նախարարական համաժողովին: